
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 416 

- 19 Ιουνίου 1995 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΤΠ-ΠΕ 2032 

Αναθεώρηση του Ρυμοτομικού Σχεδίου περιοχής Δήμου 

Δράμας (πολεοδομικές ενότητες Σ1.1, Σ2.1, Σ2.2, 

Σ3.1, Σ3.2, Σ4.1, Σ4.2, Σ5.1, Σ5.2, Σ5.3 και τροποποί¬ 
ηση των όρων και περιορισμών δόμησης αυτού. 

Η ΠΕΡΙΦΕΡΕΙΑΚΗ ΔΙΕΥΘΥΝΤΡΙΑ Ν. ΔΡΑΜΑΣ 
Έχοντας υπόψη: 

1. Τις διατάξεις του Ν.Δ/τος της 17.7.1923 που μετα¬ 
γενέστερα τροποποιήθηκαν και συμπληρώθηκαν και ειδι¬ 
κότερα τα άρθρα 3, 9, 11, 29 και 70. 

2. Τις διατάξεις του Ν. 1577/1985 (ΦΕΚ 21ΟΑ) και ειδι¬ 
κότερα τα άρθρα 6, 7, 8, 9, 12 και 29, 

3. Τις διατάξεις του Α.Ν. 314/1968 (ΦΕΚ 47Α) που τρο¬ 
ποποιήθηκαν και συμπληρώθηκαν με το Ν. Δ/γμα 1018/71 
(ΦΕΚ 220Α) και με την παρ. 3 του άρθρου 34 του Ν. 1577/ 
85. 

4. Τις διατάξεις του Ν. 1337/83 (ΦΕΚ 33Α) που τροπο¬ 
ποιήθηκαν και συμπληρώθηκαν με το 1512/85. 

5. Τις διατάξεις του Π.Δ/τος 183/1986 (ΦΕΚ 70Α) 
«έγκριση τροποποιήσεων σχεδίων πόλεων και καθορισμός 
όρω^και περιορισμών δόμησης από τους Νομάρχες». 

6. Την με αριθμ. 83820/6142/8.12.89 απόφαση του 
Υπουργού ΠΕ.ΧΩ.Δ.Ε. «έγκριση Γενικού Πολεοδομικού 
Σχεδίου του Δήμου Δράμας (ΦΕΚ 65 Δ /13.2.1990)». 

7. Τις υπ' αριθμ. 190 και 269/1993 και 166/1994 γνω¬ 
μοδοτήσεις του Δημοτικού Συμβουλίου. 

8. Τις υπ’ αριθμ. 92/93, 59/94, 1/95 γνωμοδοτήσεις 
του Συμβουλίου Χωροταξίας Οικισμού και Περιβάλλοντος 
του νομού Δράμας. 

9. Την υπ' αρ. 3401/25.1.95 απόφαση Αναπληρωτή 
Υπουργού Εσωτερικών περί διορισμού Περιφερειακών Δ/ 
ντων. 

10. Το υπ' αριθμ. 9500/28.3.1995 έγγραφο του Εθνι¬ 
κού Τυπογραφείου. 

11. Την με αριθμό 68/95 γνωμοδότηση του Συμβουλίου 
Χωροταξίας Οικισμού και Περιβάλλοντος του νομού Δρά¬ 
μας, αποφασίζουμε: 


Αρθρο 1 

1. Ανακαλούμε την υπ' αρ. 272/15.3.95 απόφαση Νο¬ 
μάρχη Δράμας. 

Αρθρο 2 

1. Εγκρίνεται η αναθεώρηση του εγκεκριμμένου ρυμο¬ 
τομικού σχεδίου της πόλης Δράμας, πλην της περιοχής 
του ιστορικού κέντρου όπως αυτή καθορίστηκε με 
(Υπουργική Απόφαση) ΥΠΠΕ/ΔΙΛΑΠ/Γ 3248/69830/ 
7.5.84, με μετατόπιση οικοδομικών και ρυμοτομικών 
γραμμών (Ο.Γ. και Ρ.Γ.), την έγκριση πεζόδρομων και κα¬ 
θορισμό κοινοχρήστων χώρων, χώρων νηπιαγωγείων, δη¬ 
μοτικών, γυμνασίων - λυκείων, αθλητικών κέντρων, παιδι¬ 
κών - βρεφονηπιακών σταθμών, ιερών ναών, χώρου αστι¬ 
κών και υπεραστικών συγκοινωνιών, δημόσιας διοίκησης, 
πολιτιστικών δραστηριοτήτων, χώρου δημοτικής αγοράς, 
όπως οι παραπάνω ρυθμίσεις φαίνονται χρωματισμένα στα 
(22) διαγράμματα σε κλίμακα 1:1.000 που θεωρήθηκαν 
από τον Νομάρχη Δράμας και καταλαμβάνουν τις πολεο¬ 
δομικές ενότητες Σ1.1, Σ2.1, Σ2.2, Σ3.1, Σ3.2, Σ4.1 - 
Σ4.2, Σ5.1 - Σ5.2 - Σ5.3. 

Αρθρο 3 

1. Επιβάλλονται προκήπια πλάτους και δύο και πενήντα 
εκατοστά (2.5ο)μ„ τρία (3) μ., τέσσερα (4) μ., πέντε (5) μ. 
όπως ειδικότερα φαίνεται στα συνημμένα σχετικά δια¬ 
γράμματα. 

2. Στα οικοδομικά τετράγωνα (Ο.Τ.) και στα τμήματα 
των Ο.Τ. που χαρακτηρίζονται στα διαγράμματα με το 
στοιχείο Κ, επιτρέπεται η ανέγερση κτιρίων για χρήση πο- 
λεοδομικού κέντρου. Ειδικότερα επιτρέπεται να περιλαμ¬ 
βάνουν: 

1. Κατοικία. 

2. Ξενώνες, ξενοδόχε ία και λοιπές τουρ ιστικές εγκατα¬ 
στάσεις. 

3. Εμπορικά καταστήματα. 

4. Γραφεία - τράπεζες - ασφάλειες - κοινωφελείς οργα¬ 
νισμοί. 

5. Διοίκηση. 

6. Εστιατόρια. 

7. Αναψυκτήρια. 

8. Χώροι συνάθροισης κοινού. 

9. Πολιτιστικά κτίρια και εν γένει πολιτιστικές εγκατα¬ 
στάσεις. 

10. Κτίρια εκπαίδευσης. 

11. θρησκευτικοί χώροι. 

12. Κτίρια κοινωνικής πρόνοιας. 

13. Επαγγελματικά εργαστήρια χαμηλής όχλησης. 

14. Κτίρια - γήπεδα στάθμευσης. 

15. Αθλητικές εγκαταστάσεις. 

16. Εγκαταστάσεις εμπορικών εκθέσεων. 

17. Εγκαταστάσεις μέσων μαζικών μεταφορών. 

18. Πρατήρια βενζίνης. 

19. Στα τοπικά κέντρα δεν επιτρέπονται λειτουργίες 
χονδρεμπορίου, κτίρια και γήπεδα αποθήκευσης, συνερ¬ 
γεία αυτοκινήτων και ξυλουργεία στα οποία δεν συμπερι- 
λαμβάνονται τα εργαστήρια κατασκευής και επισκευής 
επίπλων. 

3. Στους οικοδομήσιμους χώρους που χαρακτηρίζονται 
με το στοιχείο Α επιτρέπεται η ανέγερση κτιρίων για χρήση 
γενικής κατοικίας. 

Ειδικότερα επιτρέπεται να περιλαμβάνουν: 

1) Κατοικία. 

2) Ξενοδοχεία μ£χρι 100 κλίνες και ξενώνες. 

3) Εμπορικά καταστήματα. 

4} Γραφεία - τράπεζες - ασφάλειες - κοινωφελείς οργα¬ 
νισμούς. 

5) Κτίρια εκπαίδευσης. 

6) Εστιατόρια. 

7) Αναψυκτήρια. 

8) θρησκευτικούς χώρους. 

9) Κτίρια κοινωνικής πρόνοιας. 

10) Επαγγελματικά εργαστήρια χαμηλής όχλησης 
(εκτός συνεργείων αυτοκινήτων και ξυλουργείων στα 
οποία δεν συμπεριλαμβάνονται τα εργαστήρια κατα¬ 
σκευής και επισκευής επίπλων. 

11) Πρατήρια βενζίνης. 

12) Αθλητικές εγκαταστάσεις. 

13) Κτίρια, γήπεδα στάθμευσης. 

14) Πολιτιστικά κτίρια (και εν γένει πολιτιστικές εγκατα¬ 
στάσεις). 

4. Στους υπόλοιπους οικοδομήσιμους χώρους που βρί¬ 
σκονται μέσα σε περιοχές αμιγούς κατοικίας επιτρέπεται 
η ανέγερση κτιρίων για χρήση αμιγούς κατοικίας όπως 
αναφέρονται στο άρθρο 2 του Π.Δ. της 3/6.3.1987 (ΦΕΚ 
166Δ). 

Άρθρο 4 

Τα ελάχιστα όρια εμβαδού και προσώπου, καθώς και οι 
λοιποί όροι και περιορισμοί δόμησης των οικοπέδων καθο¬ 
ρίζονται κατά τομείς όπως φαίνονται στα σχετικά διαγράμ¬ 
ματα, ως εξής: 

Α. Τομέας I 

1. Ελάχιστα όρια αρτιότητας: Παραμένουν τα ίδια που 
ισχύουν μέχρι σήμερα. 

2. Συντελεστής δόμησης: Δύο και ένα δέκατο (2,1). 

3. Μέγιστο ποσοστό κάλυψης: Σύμφωνα με το άρθρο 8 
του Ν. 1577/85 (ΓΟΚ/85). 

4. Μέγιστο επιτρεπόμενο ύψος των κτιρίων: 

Ια: 21 μ. 

Ιβ: 24μ. 

Ιγ: 15μ. ύστερα από έγκριση της ΕΠΑΕ. 

(Σύμφωνα με συνημμένο χάρτη τομέων υψών). 

Τομέας II 

1. Ελάχιστα όρια αρτιότητας: Παραμένουν τα ίδια που 
ισχύουν μέχρι σήμερα. 


2. Συντελεστής δόμησης: Δύο (2,0). 

3. Μέγιστο ποσοστό κάλυψης: Σύμφωνα με το άρθρο 8 
του Ν. 1577/85 (ΓΟΚ/85). 

4. Μέγιστο επιτρεπόμενο ύψος των κτιρίων: 

11α: 21 μ. 

ΙΙβ: 24μ. 

ΙΙγ: 15μ. ύστερα από έγκριση της ΕΠΑΕ. 

(Σύμφωνα με συνημμένο χάρτη τομέων υψών). 

Τομέας III 

1. Ελάχιστα όρια αρτιότητας: Παραμένουν τα ίδια που 
ισχύουν μέχρι σήμερα. 

2. Συντελεστής δόμησης: Ένα και δύο δέκατα (1,2). 

3. Μέγιστο ποσοστό κάλυψης: Σύμφωνα με το άρθρο 8 
του Ν. 1577/85 (ΓΟΚ/85). 

4. Μέγιστο επιτρεπόμενο ύψος των κτιρίων: 

ΙΙΙα: 18μ. 

ΙΙΙβ: 15μ. 

II Ιγ: 12μ. 

(Σύμφωνα με συνημμένο χάρτη τομέων υψών). 

Για τα τμήματα των τομέων I, II που περιλαμβάνονται 
στο ιστορικό κέντρο ισχύουν οι όροι και περιορισμοί του 
ιστορικού κέντρου. 

Β. Περιοχές με ειδικούς όρους δόμησης. 

Για τις παρακάτω περιοχές εξακολουθούν να εφαρμό¬ 
ζονται οι ισχύοντες όροι: 

α. Εργατικές κατοικίες: Αρκαδικού, Σταδίου και Ακρο- 
πόλεως. 

β. Περιοχή νερών Αγ. Βαρβάρας. 

Γ. Περιοχές που απαιτούν λεπτομερή σχεδίασμά. 

α) Ιστορικό κέντρο: Απαιτείται η σύνταξη μελέτης προ¬ 
στασίας, συντήρησης και ανάδειξης του ιστορικού κέ¬ 
ντρου. 

β) Εμπορικό κέντρο: Απαιτείται η σύνταξη μελέτης λει¬ 
τουργικής και αισθητικής αναβάθμισης του εμπορικού κέ¬ 
ντρου καθώς και ο προγραμματισμός παρεμβάσεων ανα¬ 
γκαίων για την συνολική αναβάθμιση κάθε γειτονιάς. Στο 
πλαίσιο αυτής της μελέτης θα δοθεί προτεραιότητα στον 
καθορισμό ύψων. 

γ. Συνέχεια των νερών της Αγ. Βαρβάρας: Απαιτείται η 
σύνταξη ειδικής μελέτης με την οποία θα καθορισθούν 
τόσο οι επιτρεπόμενες χρήσεις, όσο και οι όροι και περιο¬ 
ρισμοί δόμησης με στόχο την προστασία και ανάδειξη του 
φυσικού και δομημένου περιβάλλοντος. 

Μέχρι τότε, στον προτεινόμενο ως πάρκο χώρο, επιτρέ¬ 
πεται, η διατήρηση υφιστάμενων κτισμάτων, εφόσον κρί- 
νονται αξιόλογα ή ενδιαφέροντα, η ανέγερση κτιρίων ανα¬ 
ψυχής και πολιτιστικών δραστηριοτήτων. 

Σε καμία περίπτωση ο Σ.Δ. δεν θα υπερβαίνεπο 0,2 και 
ο αριθμός ορόφων τους δύο (2), με μέγιστο ύψος 7,5 μ. 

δ. Οικοδομικά τετράγωνα 141,140 επί της οδού Δ. Γού- 
ναρη: Απαιτείται ειδική μελέτη. 

Δ. Ορίζονται ζώνες κινήτρων και πολεοδομικών μηχανι¬ 
σμών. 

α. Ζώνη ειδικών κινήτρων (ΖΕΚ). 

Στην κεντρική περιοχή, στα τοπικά κέντρα, στην πε¬ 
ριοχή του «Σπαρτάκου», στο Ιστορικό κέντρο και στις δύο 
περιοχές ανάπλασης (Ο.Τ. 140,141, συνέχεια νερών Αγ. 
Βαρβάρας). 

β. Ζώνη αγοράς συντελεστών (ΖΑΣ). 

Η περιοχή επέκτασης ανατολικά των «Κρατικών» της 
οποίας ο χαμηλός Σ.Δ. (0,8) σε συνδυασμό με τον Σ.Δ. της 
υπόλοιπης περιοχής (1,2) επιτρέπει την προσαύξησή του. 

Άρθρο 5 

Για την περιοχή του άρθρου 1.1 του παρόντος ορίζονται 
τα εξής: Οικοδομικές άδειες που έχουν εκδοθεΐ μέχρι τη 
δημοσίευση του παρόντος Δ/τος ή άδειες για τις οποίες 
έχει υποβληθεί πλήρης μελέτη στην αρμόδια Πσλεοδο- 
μική Υπηρεσία μέχρι τη δημοσίευση του παρόντος Διατάγ¬ 
ματος ςκτελοϋνται όπως εκδόθηκαν ή εκδίδονται με τις 
προϋσχύουσες διατάξεις βάσει των υποβληθέντων στοι¬ 
χείων. 

Γ ια την έκδοση των οικοδομικών αδειών ισχύει το άρθρο 
5 παρ. 8 του «τρόπου έκδοσης οικοδομικών αδειών» ΦΕΚ 
795/Δ/13.7.1993. 


Άρθρο 6 

Ορίζουμε ότι: από τις διατάξεις αυτής της απόφασης 
δεν προκαλείται δαπάνη σε βάρος του προϋπολογισμού 
Δήμου Δράμας. 

Άρθρο 7 

Η ισχύς της παρούσας απόφασης αρχίζει από την δημο¬ 
σίευσή της στον Εφημερίδα της Κυβερνήσεως. 

Η παρούσα απόφαση να δημοσιευθεΐ στην Εφημερίδα 
της Κυβερνήσεως. 

Δράμα, 31 ΜαΤου 1995 
Η Περιφερειακή Διευθύντρια 
ΜΑΙΡΗ ΛΕΠΙΔΑ 

